stanford-oval/wikipedia huggingface dataset:
Graham Chapman

| Graham Chapman> Henkilötiedot |
| --- | --- |
Syntynyt: 8. tammikuuta 1941 Leicester, Englanti
Kuollut: 4. lokakuuta 1989 (48 vuotta) Maidstone, Englanti
Aiheesta muualla
IMDb 
Elonet
Graham Chapman (8. tammikuuta 1941 Leicester, Englanti – 4. lokakuuta 1989 Maidstone, Englanti) oli brittiläinen koomikko ja käsikirjoittaja, joka tuli tunnetuksi Monty Python -ryhmän jäsenenä ja pääosien esittäjänä ryhmän elokuvissa Monty Pythonin hullu maailma (1974) ja Brianin elämä (1979). Chapman esiintyi myös Iron Maidenin ”Can I Play with Madness” -musiikkivideolla.
Chapman oli koulutukseltaan lääkäri, mutta ei harjoittanut ammattia käytännössä koskaan. Hän tapasi opiskeluaikanaan Cambridgen yliopistossa John Cleesen, jonka kanssa hän alkoi kirjoittaa sketsejä muun muassa Monty Pythonia varten. Ryhmän jäsenet ovat kertoneet sketsien korkealentoisimpien juonenkäänteiden olleen Chapmanin erikoisalaa.
1970-luvun puolivälissä Chapman kertoi julkisesti homoseksuaalisuudestaan ja osallistui sittemmin aktiivisesti seksuaalisen tasavertaisuusliikkeen toimintaan. Hänen elämänkumppaninsa vuodesta 1966 oli David Sherlock, jonka kanssa hän vuonna 1971 adoptoi kotoaan karanneen liverpoolilaispojan John Tomiczekin. Aikuisiällä Tomiczek hoiti Chapmanin liikeasioita, kunnes kuoli vuonna 1992.
Chapman kuoli kurkku- ja selkäydinsyövän komplikaatioihin 4. lokakuuta 1989, päivää ennen Monty Pythonin lentävän sirkuksen ensilähetyksen 20-vuotisjuhlaa.
Chapman kirjoitti vuonna 1980 omaelämäkerran A Liar’s Autobiography, josta Terry Jonesin poika Bill ohjasi vuonna 2012 Monty Python -tyylisen animaatioelokuvan, ääninäyttelijöinä ryhmän jäsenet.
Italiatar Algeriassa

Italiatar Algeriassa (ital. L'Italiana in Algeri) on Gioacchino Rossinin säveltämä kaksinäytöksinen ooppera. Sen libreton on kirjoittanut Angelo Anelli ja se pohjautuu hänen aiempaan tekstiinsä, jota Luigi Mosca oli muotoillut. Ooppera sai ensi-iltansa Venetsiassa, Teatro San Benedettossa 22. toukokuuta 1813.
L'Italiana in Algeri on Rossinin ensimmäinen koominen ooppera, jonka hän kirjoitti pian ensimmäisen täysimittaisen oopperansa Tancredin jälkeen. Tarinassa nuori italiatar, Isabella, matkustaa Algeriaan vapauttaakseen rakastettunsa Lindoron, josta on tullut sikäläisen merkkimiehen, Mustafan orja. Sankaritar yrittää yhdistää uudelleen Mustafan ja hänen vaimonsa Elviran.
Laulajien tulee oopperan esityksessä olla erittäin tottuneita ja kantavaäänisiä. On myös erityisesti pantava merkille Mustafan ja Lindoron duetto Se inclinassi a prender moglie ja Elviran osan esittäjän korkeat äänet esimerkiksi alkusoitossa ja oopperan ensimmäisen näytöksen lopussa. Oopperassa on lukuisia aarioita kuten Isabellan Cruda sorte! Amor tiranno!, sekä  Lindoron  Languir per una bella. Myös alkusoiton melodia on erityisen tunnettu.
Rossini toisti todellisuudessa usein itseään omissa teoksissaan. Hän jopa käytti säännöllisesti uudelleen aiempien teostensa musiikillisia kappalaita luodessaan uusia teoksiaan. Ensimerkit tästä ovat todella lukuisia esimerkiksi oopperan Otello ossia Il Moro di Venezia alkusoitto muistuttaa paljolti oopperan Il Turco in Italia alkusoittoa.
Henkilöt

Mustafa, Algerian bei (basso)
Elvira, hänen vaimonsa (sopraano)
Zulma, Elviran orjatar (mezzosopraano)
Haly, merirosvojen kapteeni (basso)
Lindoro, nuori italialainen, Mustafan lempiorja (tenori)
Isabella, italiatar (mezzosopraano)
Taddeo, Isabellan seuralainen (baritoni)
bein hovin arvohenkilöitä, algerialaisia merirosvoja, vartijoita, eunukkeja, italialaisia orjia ja orjattaria (kuoro)
Synopsis > Tapahtumapaikka ja -aika

Algeria joskus 1600-luvulla
Synopsis > Ensimmäinen näytös

Bei Mustafa on saanut tarpeekseen vaimostaan Elvirasta, ja hän haluaa naittaa tämän italialaisorja Lindorolle. Merirosvo Halyn tehtävänä olisi hankkia Mustafalle italialaisnainen. Niin Isabella, Lindoron rakastettu, päätyy kovapäisen ihailijansa Taddeon kanssa bein palatsiin. Hän näkee heti, mistä on kyse, ja teeskentelee pitävänsä Mustafasta. Kun pahaa-aavistamaton Lindoro ilmestyy seuraansa pakotetun Elviran kanssa, syntyy yleinen sekasotku, eikä kukaan tiedä, kuka kenellekin kuuluu ja kuka mitäkin haluaa.
Synopsis > Toinen näytös

Isabella ja Lindoro suunnittelevat pakoa ja ottavat Taddeon mukaan suunnitelmiinsa. Juhlallisin menoin Isabella tekee rakastuneesta Mustafasta (joka on turhaan yrittänyt päästä kahden kesken Isabellan kanssa) "Pappataci"-veljeskunnan jäsenen. Mustafan noudattaessa tunnollisesti veljeskunnan sääntöjä (mässäile ja vaikene) Isabella, Lindoro ja Taddeo pääsevät pakoon. Huiputettu Mustafa palaa katuvaisena vaimonsa luo.
Ilvesjärvi (Keuruu)

| Ilvesjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Keuruu
Koordinaatit:  62°14′57″N, 24°47′24″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Keurusselän alue (35.62)
Laskujoki:  Elämäistenjoki 
Järvinumero:  35.627.1.008
Mittaustietoja
Pinnankorkeus:  116,1 m  
Rantaviiva:  3,708 km  
Pinta-ala:  30,9 ha  
Tilavuus:  0,0013934 km³ 
Keskisyvyys:  4,51 m  
Suurin syvyys:  13 m  
Saaria:  ei saaria 
 fiIlvesjärvi 
Ilvesjärvi  on Keski-Suomessa Keuruulla Kalettoman kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 31 hehtaaria ja se on 1,3 kilometriä pitkä ja 450 metriä leveä.Järvi on luodattu ja siitä on julkaistu syvyyskartat. Järven tilavuudeksi on saatu 1,4 miljoonaa kuutiometriä eli 0,0014 kuutiokilometriä. Sen keskisyvyys on 4,5 metriä ja suurin syvyys on 13,0 metriä. Järvellä ei ole kartan mukaan saaria. Sen rantaviivan pituus on 3,7 kilometriä..
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Keurusselän alueella (35.62), jonka Elämäistenjoen valuma-alueeseen (35.627) se kuuluu.
Geishan muistelmat

| Geishan muistelmat> Memoir of a Geisha |
| --- | --- |

Alkuperäisteos
Kirjailija:  Arthur Golden
Kieli:  englanti
Genre:  historiallinen romaani
Julkaistu:  1997
Suomennos
Suomentaja:  Irmeli Ruuska
Kustantaja:  WSOY
Julkaistu:  1997
Ulkoasu:  sidottu
Sivumäärä:  517
ISBN:  951-0-22155-4
Löydä lisää kirjojaKirjallisuuden teemasivulta
Geishan muistelmat (engl. Memoirs of a Geisha) on Arthur Goldenin kirjoittama romaani, joka ilmestyi suomeksi 1997 Irmeli Ruuskan suomentamana. Tarinan pääosassa on Sayuri-niminen geisha, joka on tuotu lapsena erääseen geisha-taloon Kiotoon Japaniin, ja hän kasvoi siellä aikuiseksi. Kirjan pohjalta on tehty samanniminen elokuva. Kirja on historiallinen romaani, tosiasioihin pohjautuvaa fiktiota.
Ilvesjärvi (Virrat)

| Ilvesjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Virrat
Koordinaatit:  62°16′06″N, 23°59′44″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pihlajaveden reitin valuma-alue (35.48)
Laskuoja:  oja Yläinen-Kinkoon 
Järvinumero:  35.481.1.032
Mittaustietoja
Pinnankorkeus:  109,3 m  
Rantaviiva:  2,724 km  
Pinta-ala:  17,437 ha  
Saaria:  2 
 fiIlvesjärvi 
Ilvesjärvi  on Pirkanmaalla Virroilla Kotalan kylän lähellä sijaitseva järvi.
Maantietoa

Järven pinta-ala on 17,4 hehtaaria, se on 950 metriä pitkä ja 350 metriä leveä. Järvellä on kartan mukaan kaksi saarta.  Sen rantaviivan pituus on 2,7 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Pihlajaveden reitin valuma-alueella (35.48), jonka Uurasjärven alueeseen (35.481) se kuuluu. Järven vedenpinnan korkeus on 109,3 metriä mpy.
Geishakuulat

Geishakuulat ovat pieniä kuulia, joita käytetään seksuaalisen mielihyvän tuottamiseen sekä lantionpohjalihasten treenaamiseen.
Geishakuulia on yleensä kolmea eri kokoa.
Geishakuulia käytetään asettamalla ne emättimen sisälle ja jännittämällä lantionpohjalihaksia niin, että kuulat pysyvät sisällä. Niiden käytöllä on lukuisia terveysvaikutuksia. Ne parantavat ryhtiä, ehkäisevät virtsankarkailua, parantavat suolen toimintaa ja auttavat kehoa palautumaan synnytyksestä. Lihastreenin yhteydessä kuulat stimuloivat ja kiihottavat seksuaalisesti. Lantionpohjalihasten ollessa paremmassa kunnossa on myös helpompi sekä saada että hallita orgasmeja. Ne voivat myös lievittää kipuja yhdynnän aikana, vähentää emättimen kuivuutta ja lisätä seksuaalista viettiä sekä mielihyvää.
Silikooniset geishakuulat.
Kuulia on eri painoisia, kokoisia ja ne voivat olla materialtaan esimerkiksi silikonisia, muovisia, metallisia tai marmorisia. Kuulien sisällä on pienet metallikuulat, jotka liikkuessaan aiheuttavat tärinää. Motorisoiduissa geishakuulissa on metallikuulan sijasta sisällä vibraattori, jonka voimakkuutta voi itse säädellä. Geishakuulia on monenlaisia ja se voi olla esimerkiksi joko yksi kuula tai monta kuulaa yhdistettynä narulla toisiinsa. Modernissa muotoilussa kuula ei välttämättä muistuta ollenkaan kuulaa, vaan voi olla ulkoiselta olemukseltaan ennemminkin sauvamainen.
Idols (TV-formaatti)

Maat, joilla on oma versionsa ohjelmasta
Sininen: Ohjelmia tehty.
Vihreä: Formaatin esitysoikeus. Ei toistaiseksi lähettänyt ohjelmaa.
Idols on kansainvälinen televisio-ohjelmaformaatti, jonka alkuperäinen versio oli Simon Fullerin kehittämä brittiläinen kykyjenetsintäohjelma Pop Idol. Formaattiin perustuvia ohjelmia on sittemmin tehty kymmeniä yli 30 maassa. Pop Idolin ja Popstarsin tuottajat sopivat keskenään, että kansainväliset versiot eivät saa käyttää sanaa pop ohjelman nimessä. Idols-formaatin tuotannosta vastaa Fremantle.
Formaatti > Juontajat

Juontajien tulee suhtautua ohjelmaa kohtaan nuorekkaan innokkaasti ja he myös julkistavat tulokset. Joissakin maissa on yksi juontaja, mutta useimmissa on kaksi. Jotkin maat ovat lisänneet tuomareiden ja juontajien lukumäärää.
Formaatti > Tuomarit

Ennalta valittu joukko musiikkialaa edustavia tuomareita kiertää osan tai kaikki koelaulupaikkakunnat tarkkaillakseen ja neuvoakseen kilpailijoita koko kilpailun ajan. Tuomarit antavat kritiikkiä ja/tai neuvoja jokaisen kilpailijan esityksen jälkeen. Frankofonisen maailman parasta laulajaa etsivä Nouvelle Star 4 oli ensimmäinen versio, jossa annettiin sininen tai punainen kortti, sininen edustamaan positiivista suhtautumista ja punainen negatiivista.
Puolan Idol Poland 3 -kaudella oli jopa viisi vakituista tuomaria. Joskus tuomaristoon otetaan vierailevia tuomareita tai musiikkivieraita, jotka ovat mukana neuvomassa kilpailijoita. Joidenkin versioiden tuomarit saavat mainetta myös ohjelman ulkopuolella kilpailijoiden ohella suhtautumalla kylmästi esityksiin. Heistä tunnetuimpia ovat muun muassa Simon Cowell, Kuba Wojewódzki ja Zack Werner.
Formaatti > Esitykset

Koelaulut pidetään useissa paikoissa tietyllä alueella tai yhdessä maassa, jotta mahdollisimman monella olisi mahdollisuus esiintyä tuottajille. Jos heistä kiinnostutaan, he siirtyvät seuraavalle, televisioidulle kierrokselle, jolla he laulavat tuomarien edessä. Koelaulajia päästetään jatkoon joissakin maissa jopa 200.
Teatterikierroksella kaikki jatkoon päässeet kokoontuvat isäntäkaupunkiin laulamaan. He ensin esittävät omavalintaisen kappaleen kymmenen hengen sarjoissa, sitten harjoitellun esityksen yleensä kolmen hengen ryhmissä ja lopuksi sooloesityksen a cappella kilpailijoiden ja tuomarien edessä.
Jokaisella teatterikierroksella lähetetään kilpailijoita kotiin, mutta joissakin maissa on päästetty muutama takaisin villi kortti -kierroksella.
Semifinaaleissa kilpailijat esiintyvät livenä tai etukäteen nauhoitetussa lähetyksessä, jossa tuomarit antavat kommentteja esityksistä. Tässä vaiheessa katsojat kuitenkin päättävät jatkoon pääsevät ja äänestävät suosikkiaan lähetyksen jälkeen yleensä puhelulla tai tekstiviestillä. Semifinaalien aikaan kilpailijat saavat avukseen laulunopettajan esityksen valmistelua varten. Alun perin taustamusiikkina käytettiin vain pianoa, mutta muitakin instrumentteja on otettu mukaan myöhemmin.
Semifinaalissa on yleensä 18-50 kilpailijaa, jotka joko laulavat ryhmissä eri viikoilla tai joka viikolla kunnes kaikki finalistit on valittu. Jossain vaiheessa otettiin mukaan villi kortti -osio, jossa aikaisemmin pudonneille annetaan uusi mahdollisuus ja joissakin ohjelmissa myös tuomarit valitsevat aiemmin pudotettuja takaisin. Viime aikoina lähetyksiin on otettu mukaan myös yleisöä. Tuloslähetys seuraa joko muutaman tunnin päästä tai seuraavana päivänä.
Finaalilähetyksissä esityksistä tehdään näyttävämpiä ja laulut valitaan viikoittaisen teeman perusteella, joka voi olla esimerkiksi "1980-luvun hitit" tai "Elton Johnin laulut". Näidenkin lähetysten jälkeen seuraa aina tuloslähetys, jossa saatetaan nähdä muun muassa musiikkivieraita, ryhmäesiintymisiä tai kulissientakaista materiaalia kilpailijoista. Vähiten ääniä saanut kilpailija pudotetaan. Kilpailu jatkuu näin kunnes jäljellä on kaksi kilpailijaa, tai jossain tapauksissa kolme.
Finaali on kaikkein suurellisin ja yleensä myös katsotuin osa kilpailua. Joissakin maissa se järjestetään hyvin arvostetuilla paikoilla kuten American Idolissa Kodak-teatterissa ja Australian Idolissa Sydneyn oopperatalossa. Tässä vaiheessa finalistit esittävät myös voittajalle sävelletyn debyyttisinglen, mutta viime aikoina jotkin maat ovat jättäneet tämän pois.
Finaalin pidennetyssä tuloslähetyksessä on usein ryhmäesiintymisiä ja/tai musiikkivieraita kunnes voittaja julkistetaan. Sen jälkeen voittaja laulaa debyyttisinglensä ja esityksessä saatetaan joskus käyttää pyrotekniikkaa.
Idol ympäri maailmaa > World Idol

Vuonna 2003 järjestettiin World Idol -kilpailu, johon osallistuivat Idol-kilpailujen voittajat Etelä-Afrikasta, Yhdysvalloista, Belgiasta, Australiasta, Saksasta, Norjasta, Arabimaailmasta, Alankomaista, Britanniasta, Kanadasta ja Puolasta.
Teema

Tunnistettavin asia Idol-formaatissa on sen logo ja alkumusiikki. Niistä on tehty useita versioita vuoden 2001 ensiesityksen jälkeen.
Teema > Alkutunnusversiot

Ensimmäinen versio alkaa Idol-logosta, jonka taustalla näkyy lasersäteitä muistuttavia kuvioita. Tämän jälkeen logo laskeutuu "lavaksi" ja kohdevalo kohdistaa valonsa "kultaista" esiintyjää päin, joka elehtii lavalla. Kamerat alkavat kuvata häntä. Hahmo lähtee kävelemään lentokoneiden ohi. Pian hän seisahtaa Idol-logon eteen ja iskee kädet ilmaan. Tunnusta käytettiin yleisesti vuosina 2001–2004, mutta joissain Idol-versioissa tätä tunnusta käytettiin ensimmäisellä tuotantokaudella vuosilukua lukuun ottamatta.
Toinenkin versio alkaa Idol-logosta, mutta taustalla näkyy hissi, joka johtaa lavalle. Idol-logon mentyä hissi nousee ylöspäin ja siellä näkyy hahmo. Kun hissi pysähtyy ja ovet aukeavat, hahmo astuu pois hissistä ja kävelee kohti lavaa. Kun hän pääsee lavan päähän, hän iskee kädet ilmaan ja taustalla näkyy Idol-logo. Käytettiin yleisesti vuosina 2005–2008. Tunnuksesta on olemassa sekä pidempi, että lyhyempi versio.
Kolmannen version alussa näkyy Idol-logo kahden aikaisemman version tapaan, mutta logo pyörii. Logon mentyä näytetään pätkiä hienosti valaistusta esityspaikasta. Pian kaksi hahmoa tulevat mukaan; mies ja nainen. He vilkaisevat toisiaan ja lähtevät kävelemään lavaa kohti. Välissä näytetään esityspaikan yleisöä. Pian hahmot pysähtyvät ja heidän ympärillään pyörii valokiemuroita. Nainen nostaa toisen kätensä ilmaan, ja kamera kohoaa ylöspäin. Lopulta kuva päätyy avaruuteen ja maapallon edessä näkyy Idol-teksti. Tunnus on yhä käytössä, mutta otettiin yleisesti käyttöön vuosina 2008–2009.
Neljättä versiota on vain toistaiseksi käytetty American Idolissa kymmenennen tuotantokauden kunniaksi. Tunnuksessa näkyy ulkona oleva esiintymislava, johon iskee lasersäde, joka aiheuttaa lavan taustaruutuun tekstin "Idol" ja jonka jälkeen ruutuun ilmestyy American Idolin logo. Sen jälkeen ruudulle ilmestyy aikaisempien kilpailijoiden ja voittajien kuvia. Pian lavan keskellä oleva "tötterö" aukeaa ja sen sisältä ilmestyy hahmo. Pian hahmo iskee toisen kätensä ilmaan ja taustalla näkyy American Idolin logo sekä teksti "Idol".
Teema > Logo

Tyypillisin logo on soikea ja siinä on keskellä ohjelman nimi. Joskus nimi kirjoitetaan vaakasuoraan, joskus se on hieman kenossa ylöspäin.
Joissakin versioissa sana alleviivataan: Hrvatski Idol, Super Star, Hay Superstar, Nouvelle Star, Narodniy Artist ja Super Idol. Turkstarissa on ainoa Idol-logo, jossa ei käytetä tyypillistä fonttia. Nouvelle Starin punertava logo on ainoa, joka erottuu väriltään tavallisesta sinisestä tyylistä.
Aiheesta muualla

Idols Fremantle Median sivuilla (Arkistoitu – Internet Archive)
Pop Idolin tuomarit Pete Waterman, Neil Fox, Nicki Chapman ja Simon Cowell.
International Center for the History of Electronic Games

International Center for the History of Electronic Games (ICHEG) kerää, tutkii ja tulkitsee videopelejä, muita elektronisia pelejä ja niihin liittyvää materiaalia, sekä ihmisten välistä kanssakäymistä näihin liittyen.
Henkilökunta myös ylläpitää World Video Game Hall of Fame osana eGameRevolution -näyttelyä.
Laaja osa kokoelmasta on nähtävillä National Museum of Play -museossa.
ICHEG myös tutkii miten pelien lisäksi voidaan säilyttää pelikokemus, joka voi liittyä aikaan, tapoihin ja pelien eri päivitysversioihin.
ICHEG säilöö pelin viidellä tavalla:
alkuperäinen ohjelmisto ja laitteisto
markkinointimateriaali ja julkaisut
tuotantotiedot (suunnitteludokumentit)
pelaamisen kaappaus (videokuvaa pelaamisesta)
lähdekoodit
Aiheesta muualla

Viralliset kotisivut
Museum of Play
American Journal of Play
Idols (7. tuotantokausi)

| Idols (7>  tuotantokausi) |
| --- | --- |
Alkuperämaa:  Suomi
Esittäminen
Verkko:  MTV3
Ensimmäinen esitys:  2013-09-1616. syyskuuta 2013 
Viimeinen esitys:  2013-12-1919. joulukuuta 2013
Kaudet
 ← Edellinen 6. kausi Seuraava → 8. kausi
Idolsin seitsemäs tuotantokausi esitettiin MTV3-kanavalla 16. syyskuuta – 19. joulukuuta 2013. Koelaulut järjestettiin elokuussa kolmella eri paikkakunnalla: Helsingissä, Oulussa ja Tampereella. Kilpailun voittaja solmii levytyssopimuksen Warner Music Finland -levy-yhtiön kanssa.
Kauden tuomareina toimivat alusta asti mukana ollut Jone Nikula sekä uusina tuomareina Sini Sabotage, Lauri Ylönen ja Jussi 69. Ohjelman juontajana jatkoi Heikki Paasonen.
Kilpailun voitti Mitra Kaislaranta.
Koelaulut

Koelaulut järjestettiin yhteensä kolmella paikkakunnalla elokuussa 2013. Teatteriviikonloppuun koelauluista ja Jone's Roadtrip-osiosta pääsi yhteensä 63 laulajakokelasta.
| Koelaulupäivät | Paikkakunta | Missä | Esityspäivä (TV) |
| --- | --- | --- | --- |
| 2.–3.8.2013 | Helsinki | Helsingin olympiastadion | 16. syyskuuta 2013 19. syyskuuta 2013 |
| 9.–10.8.2013 | Oulu | Oulun kaupunginteatteri | 23. syyskuuta 2013 26. syyskuuta 2013 |
| 15.–16.8.2013 | Tampere | Tampereen stadion | 30. syyskuuta 2013 3. lokakuuta 2013 |
Finaalit > Finalistit

Lähde: MTV3
| Kilpailija | Ikä | Kotikunta | Äänestetty ulos |
| --- | --- | --- | --- |
| Mitra Kaislaranta | 21 | Oulu | Voittaja |
| Joseph Miettinen | 20 | Raasepori | Finalisti |
| Nomi Enckell | 16 | Vantaa | 12. joulukuuta |
| Sara Kurkola | 16 | Kitee | 12. joulukuuta |
| Alma Miettinen | 17 | Helsinki | 28. marraskuuta |
| Catharina Zühlke | 22 | Vantaa | 28. marraskuuta |
| Erika Vikman | 20 | Lempäälä | 7. marraskuuta (pääsi villillä kortilla mukaan 28.11.) 28. marraskuuta |
| Niko Brotkin | 25 | Oulu | 21. marraskuuta |
| Nicola Tiainen | 23 | Helsinki | 14. marraskuuta |
| Niko Helenius | 27 | Espoo | 31. lokakuuta |
| Ville Niskanen | 25 | Tukholma, Ruotsi | 24. lokakuuta |
| Niño Vasquez | 16 | Espoo | 17. lokakuuta |
Finalistit jaettiin aluksi kahteen kuuden laulajan ryhmään, joista molemmat laulavat vuoroviikoin.
Finaalit > 5. finaali

| Järjestys | Kilpailija | Kappale | Tulos |
| --- | --- | --- | --- |
| 1 | Nicola Tiainen | Oi mikä ihana ilta (J. Karjalainen) | Putosi |
| 2 | Alma Miettinen | Sekaisin (J. Karjalainen) | Jatkossa |
| 3 | Nomi Enckell | Sydänlupaus (J. Karjalainen) | Jatkossa |
| 4 | Catharina Zuhlke | Telepatiaa (J. Karjalainen) | Jatkossa |
Finaalit > 6. finaali

| Järjestys | Kilpailija | Kappale | Tulos |
| --- | --- | --- | --- |
| 1 | Mitra Kaislaranta | Toinen (Jenni Vartiainen) | Jatkossa |
| 2 | Joseph Miettinen | Malja (Jenni Vartiainen) | Jatkossa |
| 3 | Sara Kurkola | Duran Duran (Jenni Vartiainen) | Jatkossa |

| 4 | Niko Brotkin | Missä muruseni on (Jenni Vartiainen) | Putosi |
Finaalit > 7. finaali

| Järjestys | Kilpailija | Kappale | Tulos |
| --- | --- | --- | --- |
| 1 | Erika Vikman | Ride (Lana Del Rey) | Putosi |
| 2 | Catharina Zuhlke | Trying Not To Love You (Nickelback) | Putosi |
| 3 | Nomi Enckell | Tuulilasin nurkkaan (Teleks) | Jatkossa |
| 4 | Mitra Kaislaranta | I Will Always Love You (Whitney Houston) | Jatkossa |
| 5 | Alma Miettinen | In the Shadows (The Rasmus) | Putosi |
| 6 | Joseph Miettinen | Welcome To The Black Parade (My Chemical Romance) | Jatkossa |
| 7 | Sara Kurkola | My Heart Will Go On (Céline Dion) | Jatkossa |
Finaalit > 8. finaali

| Järjestys | Kilpailija | Kappaleet | Tulos |
| --- | --- | --- | --- |
| 1 | Sara Kurkola | Sun särkyä anna mä en (Johanna Kurkela) | Putosi |
| 1 | Sara Kurkola | Outta My Head (Sara & Diandra Flores) | Putosi |
| 2 | Mitra Kaislaranta | Everybody Hurts (The Corrs) | Jatkossa |
| 2 | Mitra Kaislaranta | Coming Home (Mitra & Koop Arponen) | Jatkossa |
| 3 | Joseph Miettinen | Jossain joskus jotenkin (Puppa J) | Jatkossa |
| 3 | Joseph Miettinen | Mitä minä sanoin (Joseph & Pete Parkkonen) | Jatkossa |
| 4 | Nomi Enckell | Pahalta piilossa (Suvi Teräsniska) | Putosi |
| 4 | Nomi Enckell | Sadan seinän taa (Nomi & Martti Saarinen) | Putosi |
Finaalit > 9. finaali

| Järjestys | Kilpailija | Kappaleet | Tulos |
| --- | --- | --- | --- |
| 1 | Mitra Kaislaranta | Ironic (Alanis Morissette) | Voittaja |
| 1 | Mitra Kaislaranta | Me ei olla enää me (Sanni) | Voittaja |
| 1 | Mitra Kaislaranta | Äkkisyvää | Voittaja |
| 2 | Joseph Miettinen | Stand by Me / Beautiful Girls (Ben E. King / Sean Kingston) | Toinen sija |
| 2 | Joseph Miettinen | Tänään lähtee (Elokuu) | Toinen sija |
| 2 | Joseph Miettinen | En aio pysähtyy | Toinen sija |